Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8745

2. JELENTÉSI KRITÉRIUMOK 2.1 Amikor levegő-föld adatkapcsolatot használnak, a légi-jelentésekben tartalmazott szélirányt, szélsebességet, szélminőség zászlót, hőmérsékletet, turbulenciát és nedvességet kell jelenteni a következő kritériumokkal összhangban. 2.2 Szélirány A szélirányt földrajzi fokokban kell jelenteni, a legközelebbi egész fokra kerekítve. 2.3 Szélsebesség A szélsebességet kilométer per órában vagy csomóban kell jelenteni, a legközelebbi 2 km/h-ra (1csomó) kerekítve. A használt mértékegységeket jelölni kell. 2.4 Szélminőség zászló A szélminőség zászlót 0-nak kell jelenteni, ha a görgés szög kisebb, mint 5 fok, és 1-nek, ha a görgés szög 5 fok vagy ennél nagyobb. 2.5 Hőmérséklet A hőmérsékletet tized Celsius fokokban kell jelenteni. 2.6 Turbulencia A turbulenciát örvény disszipáció ráta (EDR) fogalmainak megfelelően kell figyelni. 2.6.1 Rendszeres légi-jelentések A turbulenciát a repülés útvonal fázisa alatt kell jelenteni, és a megfigyelést közvetlenül megelőző 15 perces időszakra kell vonatkoznia. A turbulenciának mind az átlagos, mind a csúcsértékét, a csúcsérték megjelenési idejét, a legközelebbi perc pontossággal, figyelni kell. Az átlagos és a csúcs értékeket az EDR hét intenzitás szintjéből álló turbulencia index terminusában kell jelenteni, ahogyan azt az A4-1 táblázat mutatja. A csúcsérték megjelenési idejét az A4-2 táblázatban feltüntetett módon kell jelenteni. 2.6.2 A turbulencia index értelmezése A turbulencia index értelmezése a következők szerinti:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes